CELEX: 62019TN0158
Language: el
Date: 2019-03-15 00:00:00
Title: Υπόθεση T-158/19: Προσφυγή της 15ης Μαρτίου 2019 — Breyer κατά Επιτροπής

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/44
            
         
      Προσφυγή της 15ης Μαρτίου 2019 — Breyer κατά Επιτροπής
      (Υπόθεση T-158/19)
      (2019/C 206/48)
      Γλώσσα διαδικασίας: η γερμανική
      
         Διάδικοι
      
      
         Προσφεύγων: Patrick Breyer (Κίελο, Γερμανία) (εκπρόσωπος: J. Breyer, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής, της 17ης Ιανουαρίου 2019, υπό τα στοιχεία Ares(2018)6073379, και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους ακυρώσεως.
      
                  1.
               
               
                  Εσφαλμένη εφαρμογή του άρθρου 4, παράγραφος 2, πρώτη περίπτωση, του κανονισμού (ΕΚ) 1049/2001 (1) (προστασία των εμπορικών συμφερόντων)
                  
                              —
                           
                           
                              Στο πλαίσιο του πρώτου λόγου ακυρώσεως, προβάλλεται η αιτίαση ότι η δημοσιοποίηση εγγράφων σχετικά με την έγκριση και την υλοποίηση του ερευνητικού προγράμματος iBorderCtrl δεν θέτει σε κίνδυνο την προστασία των εμπορικών συμφερόντων των μελών της κοινοπραξίας. Το πρόγραμμα «Intelligent Portable Border Control System» έχει ως αντικείμενο την έρευνα στον τομέα των νέων τεχνολογιών ελέγχου εισόδου, όπως είναι η χρησιμοποίηση «αυτοματοποιημένου ανιχνευτή ψεύδους» και ο υπολογισμός ενός βαθμού κινδύνου.
                           
                        
                              —
                           
                           
                              Περαιτέρω, προβάλλεται ο ισχυρισμός ότι υπάρχει υπέρτερο δημόσιο συμφέρον που δικαιολογεί τη δημοσιοποίηση των επίμαχων εγγράφων.
                           
                        
            
                  2.
               
               
                  Δεύτερος λόγος ακυρώσεως: Εσφαλμένη εφαρμογή του άρθρου 7, παράγραφος 1, και του άρθρου 8, παράγραφος 1 του κανονισμού (ΕΚ) 1049/2001 (επεξεργασία των αιτήσεων)
                  
                              —
                           
                           
                              Στο πλαίσιο του δευτέρου λόγου ακυρώσεως, προβάλλεται η αιτίαση ότι η Επιτροπή επεξεργάστηκε μόνο την αίτηση προσβάσεως στα έγγραφα που αφορούν την υλοποίηση του ερευνητικού προγράμματος iBorderCtrl. Αντίθετα, δεν εξετάστηκε η αίτηση προσβάσεως στα έγγραφα σχετικά με την έγκριση του προγράμματος.
                           
                        
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).